כמוסכם
ראי, כפי שהבטחנו זה לזה, ; לא שינינו דבר ; והעולם, עוד נהדר כשהיה, ; הגשם, אחר השנה אבל הוא עוד יבוא ; והוא יבוא כל עוד אנחנו פה. ; ראי, כפי שנדברנו זה עם זה, ; אני במקום אחד ואת במקום אחר, ; לא היינו לאחד וגם זה טבעי ; ודרך החולשה שלך, החולשה שלי ; מסתמנת גם הבטחה: ; אחרי הזיכרון תבוא השכחה. ; ואם הדרך כבר נוטה, אולי, כלפי מטה ; במורד התדפיס הידוע של קשת החיים, ; היא במובן ידוע שואפת יותר למעלה ; ושאיפה היא דבר גדול מאד בחיים ; וגם על כך נדברנו, את ודאי זוכרת. ; ואם אני עכשיו לבד וכאוב וחולה יותר מאי פעם ; היתה זו בחירה, גם אם לא תמיד מִדעת. ; ואם גם את לבדך, זה עושה את בדידותי פחות צודקת ; וזה צריך לחזק גם אותך. ; מה טוב שנדברנו על כל כך מעט: ; על פרידה, בדידות ופחד, הדברים הבטוחים ; ויש תמיד אל מה לחזור ועל מה לבנות ; ואת עוד תראי איך נהיה צעירים בסוף ; והסוף, כשיבוא, יהיה כמעט טוב. ; והכל, עוד תראי, היה כמעט כדאי.; 